
DR.31.10.2018                                                                                                                            43                   

 
Sebagai contoh, taklimat SST di peringkat negeri Sabah pada 24 September 2018 

di Wisma Dang Badang, Kota Kinabalu, Sabah telah diuruskan oleh Jabatan Penerangan 
Sabah. Manakala Jabatan Penerangan Sarawak telah menjemput pihak media membuat 
liputan bagi program taklimat SST peringkat Negeri Sarawak pada 2 Oktober 2018 yang telah 
berlangsung di RTM Kuching, Sarawak. 

■1440 

 Hebahan program dan pelaksanaan SST ini telah dibuat oleh RTM dengan 
menggunakan saluran TV dan radio dalam semua bahasa, dialek pertuturan etnik Sabah dan 
Sarawak bagi tujuan memberi penjelasan yang lebih terperinci. 

 Tuan Sanisvara Nethaji Rayer a/l Rajaji [Jelutong]: Minta laluan Yang Berhormat. 
Sikit sahaja. Mungkin saya boleh memberi satu lagi cadangan, dengan izin. Saya ingin 
meminta kementerian untuk melihat kepada program-program yang boleh mengeratkan 
perpaduan di antara masyarakat berbilang kaum. Saya ingin mencadangkan, kalau boleh 
kementerian memberi perhatian kepada perkara ini dan mungkin boleh menggunakan dana 
untuk kita menyiarkan program-program yang akan memupuk perpaduan dan juga 
meningkatkan lagi semangat rakyat Malaysia. Umpamanya, dahulu kita lihat sebelum berita, 
lagu-lagu disiarkan untuk kita menggalakkan pemuda-pemudi di Malaysia untuk 
menyemarakkan semangat mereka sebagai rakyat Malaysia.  

 So, ini adalah dua perkara yang saya minta kementerian memberi perhatian. Satu, 
rencana-rencana yang boleh memupuk perpaduan di antara masyarakat berbilang kaum. 
Kedua, untuk menyemarakkan semangat Malaysia, rakyat Malaysia, terutamanya di antara 
golongan pemuda-pemudi di Malaysia. Di mana sebelum berita disiarkan, lagu-lagu yang 
boleh menyemarakkan semangat Malaysia ini disiarkan oleh kementerian. Bukan sahaja oleh 
RTM tetapi juga oleh TV3. Sekian. 

 Tuan Eddin Syazlee Shith: Tuan Yang di-Pertua, satu lagi pandangan yang baik 
daripada Yang Berhormat Jelutong. Untuk makluman Yang Berhormat Jelutong, kementerian 
sememangnya mengambil berat dalam menjayakan atau pun merancang program-program 
yang boleh memupuk integrasi nasional di kalangan masyarakat berbilang kaum dan 
pelbagai peringkat umur. Ini sentiasa dikaji dan diperbaiki dari semasa ke semasa dan itu 
adalah satu cadangan yang sangat baik.  

Selanjutnya Tuan Yang di-Pertua, izinkan saya untuk menjawab soalan berkaitan 
dengan perkhidmatan telekomunikasi dan perkhidmatan internet jalur lebar yang telah 
diutarakan oleh Yang Berhormat Papar, Yang Berhormat Bukit Bendera, Yang Berhormat 
Hulu Selangor, Yang Berhormat Hulu Rajang, Yang Berhormat Sibuti, Yang Berhormat 
Tenom, Yang Berhormat Mas Gading dan Yang Berhormat Rasah.  

 Berhubung dengan kemudahan pusat internet yang dikemukakan oleh Yang 
Berhormat Mas Gading, projek ini merupakan satu perkhidmatan capaian internet jalur lebar 
secara kolektif di lokasi terpilih seluruh negara. Inisiatif ini diterajui oleh pihak SKMM dengan 
kerjasama syarikat  telekomunikasi dan dibiayai melalui dana pemberian perkhidmatan 
sejagat (universal service provision). Di Parlimen Mas Gading terdapat enam buah. Adakah 
Ahli Parlimen Mas Gading dalam Dewan? Okey, terima kasih. Di Parlimen Mas Gading 
sendiri terdapat enam buah Pusat Internet Malaysia (PIM) yang telah dibina dan beroperasi 
di beberapa lokasi seperti di Kampung Biawak, Bogak, Kampung Stungkor Baru, Kampung 
Serasot, Kampung Sibuluh dan Tanjung Boang.  

Terdapat enam pusat internet yang tersedia di Parlimen Mas Gading dan cuma di 
mana dua lokasi baru-baru ini, dua lokasi tersebut mengalami sedikit gangguan iaitu Pusat 
Internet Serasot yang baru-baru ini terlibat dengan kerja menaik taraf. Perkhidmatan jalur 
lebar dan Pusat Internet Sibuluh yang juga mengalami gangguan bekalan elektrik, untuk 
makluman Yang Berhormat. Masalah-masalah tersebut telah pun diperbaiki sepenuhnya dan 
pusat internet yang berkenaan telah pun beroperasi semula seperti biasa.  

 Merujuk kepada soalan-soalan berkenaan perkhidmatan telekomunikasi internet 
dan jalur lebar. Ingin saya jelaskan di sini bahawa fokus kerajaan adalah untuk menyediakan 
infrastruktur yang mencukupi bagi memenuhi keperluan masyarakat pengguna secara 
saksama di seluruh pelosok negara. Mengenai perkhidmatan internet, peningkatan kelajuan 
sedang dilaksanakan secara berperingkat bermula dengan kawasan-kawasan ekonomi 
berimpak tinggi, high impact economic areas dan bandar-bandar utama seluruh negara 
melalui pelaksanaan projek jalur lebar berkelajuan tinggi (HSBB).  



Sebagai contoh, taklimat SST di peringkat negeri Sabah pada 24 September 2018. di Wisma Dang Badang, Kota Kinabalu, Sabah telah diuruskan oleh Jabatan Penerangan Sabah. Manakala Jabatan Penerangan Sarawak telah menjemput pihak media membuat liputan bagi program taklimat SST peringkat Negeri Sarawak pada 2 Oktober 2018 yang telah berlangsung di RTM Kuching, Sarawak. #1440. Hebahan program dan pelaksanaan SST ini telah dibuat oleh RTM dengan menggunakan saluran TV dan radio dalam semua bahasa, dialek pertuturan etnik Sabah dan Sarawak bagi tujuan memberi penjelasan yang lebih terperinci. Tuan Sanisvara Nethaji Rayer a/l Rajaji [Jelutong]: Minta laluan Yang Berhormat. Sikit sahaja. Mungkin saya boleh memberi satu lagi cadangan, dengan izin. Saya ingin meminta kementerian untuk melihat kepada program-program yang boleh mengeratkan perpaduan di antara masyarakat berbilang kaum. Saya ingin mencadangkan, kalau boleh kementerian memberi perhatian kepada perkara ini dan mungkin boleh menggunakan dana untuk kita menyiarkan program-program yang akan memupuk perpaduan dan juga meningkatkan lagi semangat rakyat Malaysia. Umpamanya, dahulu kita lihat sebelum berita, lagu-lagu disiarkan untuk kita menggalakkan pemuda-pemudi di Malaysia untuk menyemarakkan semangat mereka sebagai rakyat Malaysia. So, ini adalah dua perkara yang saya minta kementerian memberi perhatian. Satu, rencana-rencana yang boleh memupuk perpaduan di antara masyarakat berbilang kaum. Kedua, untuk menyemarakkan semangat Malaysia, rakyat Malaysia, terutamanya di antara golongan pemuda-pemudi di Malaysia. Di mana sebelum berita disiarkan, lagu-lagu yang boleh menyemarakkan semangat Malaysia ini disiarkan oleh kementerian. Bukan sahaja oleh RTM tetapi juga oleh TV3. Sekian. Tuan Eddin Syazlee Shith: Tuan Yang di-Pertua, satu lagi pandangan yang baik daripada Yang Berhormat Jelutong. Untuk makluman Yang Berhormat Jelutong, kementerian sememangnya mengambil berat dalam menjayakan atau pun merancang program-program yang boleh memupuk integrasi nasional di kalangan masyarakat berbilang kaum dan pelbagai peringkat umur. Ini sentiasa dikaji dan diperbaiki dari semasa ke semasa dan itu adalah satu cadangan yang sangat baik. Selanjutnya Tuan Yang di-Pertua, izinkan saya untuk menjawab soalan berkaitan dengan perkhidmatan telekomunikasi dan perkhidmatan internet jalur lebar yang telah diutarakan oleh Yang Berhormat Papar, Yang Berhormat Bukit Bendera, Yang Berhormat Hulu Selangor, Yang Berhormat Hulu Rajang, Yang Berhormat Sibuti, Yang Berhormat Tenom, Yang Berhormat Mas Gading dan Yang Berhormat Rasah. Berhubung dengan kemudahan pusat internet yang dikemukakan oleh Yang Berhormat Mas Gading, projek ini merupakan satu perkhidmatan capaian internet jalur lebar secara kolektif di lokasi terpilih seluruh negara. Inisiatif ini diterajui oleh pihak SKMM dengan kerjasama syarikat telekomunikasi dan dibiayai melalui dana pemberian perkhidmatan sejagat (universal service provision). Di Parlimen Mas Gading terdapat enam buah. Adakah Ahli Parlimen Mas Gading dalam Dewan? Okey, terima kasih. Di Parlimen Mas Gading sendiri terdapat enam buah Pusat Internet Malaysia (PIM) yang telah dibina dan beroperasi di beberapa lokasi seperti di Kampung Biawak, Bogak, Kampung Stungkor Baru, Kampung Serasot, Kampung Sibuluh dan Tanjung Boang. Terdapat enam pusat internet yang tersedia di Parlimen Mas Gading dan cuma di mana dua lokasi baru-baru ini, dua lokasi tersebut mengalami sedikit gangguan iaitu Pusat Internet Serasot yang baru-baru ini terlibat dengan kerja menaik taraf. Perkhidmatan jalur lebar dan Pusat Internet Sibuluh yang juga mengalami gangguan bekalan elektrik, untuk makluman Yang Berhormat. Masalah-masalah tersebut telah pun diperbaiki sepenuhnya dan pusat internet yang berkenaan telah pun beroperasi semula seperti biasa. Merujuk kepada soalan-soalan berkenaan perkhidmatan telekomunikasi internet dan jalur lebar. Ingin saya jelaskan di sini bahawa fokus kerajaan adalah untuk menyediakan infrastruktur yang mencukupi bagi memenuhi keperluan masyarakat pengguna secara saksama di seluruh pelosok negara. Mengenai perkhidmatan internet, peningkatan kelajuan sedang dilaksanakan secara berperingkat bermula dengan kawasan-kawasan ekonomi berimpak tinggi, high impact economic areas dan bandar-bandar utama seluruh negara melalui pelaksanaan projek jalur lebar berkelajuan tinggi (HSBB).